पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने 9 मई तक लॉकडाउन लगा दिया है। गृहमंत्री अनिल विज ने संपूर्ण लॉकडाउन की बात कही है, लेकिन क्लियर गाइडलाइन जारी न होने से लोग पशाेपेश में हैं। सूचना मिलते ही सब्जी मंडियों में और बाजारों में खरीददारी के लिए भीड़ उमड़ पड़ी है। हालांकि गाइड लाइन के अनुसार इस दौरान किराना, दूध-डेयरी, सब्जी, मेडिकल स्टोर सहित जरूरी दुकानें खुली रहेंगी। लेकिन उद्योग चलाने के लिए उद्यमियों को सरल हरियाणा पोर्टल पर आवेदन कर अनुमति लेनी होगी।
सरकारी प्रेस नोट में बैंक का जिक्र नहीं है कि खुलेंगे या नहीं। लीड बैंक पीएनबी के चीफ मैनेजर कमल गिरधर ने बताया कि सोमवार को बैंक खुलेंगे। इस बीच एसडीएम रविंद्र स्वप्निल पाटिल ने सेक्टर-12 और हाउसिंग बोर्ड कॉलोनी को माइक्रो कंटेनमेंट जोन बनाते हुए लॉकडाउन लगा दिया। एसडीएम ने कहा कि लॉकडाउन का मतलब तो सब कुछ बंद है। बेवजह घर से बाहर निकलना भी।
लॉकडाउन जरूरी था: क्योंकि 8 दिनों से रोजाना 600 से अधिक नए केस आ रहे
पिछले 8 दिन बहुत घातक साबित हुए हैं। 8 दिनाें में जिले में 4 हजार 732 नए केस मिले हैं, वहीं 59 लाेगाें की माैत हुई हैं। इसमें रविवार काे मिले 616 नए केस भी शामिल हैं। हरियाणा सरकार के स्वास्थ्य मंत्रालय ने प्राइवेट अस्पतालों के रेट फिक्स कर दिए हैं। अब प्राइवेट अस्पताल अगर मरीजाें से ज्यादा पैसे ले ताे मरीज के परिजन शिकायत भी कर सकेंगे।
जिले में ज्यादा पैसा लेने वाले अस्पताल की शिकायत पुलिस कंट्रोल रूम 70560-00602 पर या सिविल अस्पताल के कंट्रोल रूम 0180-2970406 में करें। वहीं एसडीएम स्वप्निल पाटिल ने सेक्टर-12 में 161 और न्यू हाउसिंह बोर्ड कॉलोनी में 107 केस एक्टिव हाेने के बाद इन दाेनाें एरिया में विवाह समारोह, जागरण इत्यादि के लिए दी गई सभी अनुमति वापिस लेने के आदेश जारी किए हैं। डीसी पानीपत द्वारा इन एरियाओं को माइक्रो कंटेनमेंट जोन भी घोषित किया गया है।
इन पॉइंट पर कोई स्पष्ट आदेश नहीं
इन 7 लाेगाें की माैत भी हुई
रविवार काे 7 मौतों की दुःखद सूचना मिली है। इसमें सेक्टर-13-17 निवासी 50 वर्षीय और 56 वर्षीय पुरुष, नूरवाला निवासी 58 वर्षीय महिला, कृष्णा कॉलोनी निवासी 67 वर्षीय पुरूष, नेहरू नगर निवासी 36 वर्षीय युवक, सेक्टर-12 निवासी 60 वर्षीय पुरुष और प्रह्लाद कॉलोनी वासी 75 वर्षीय बुजुर्ग की माैत हुई हैं। रविवार को 1018 सैंपल लिए गए हैं।
पानीपत में कुल केसाें का आंकड़ा 21 हजार 753 हाे चुका हैं। इसमें 5 हजार 421 एक्टिव हैं। जिले में अब तक सिर्फ 15 हजार 812 केस रिकवर हुए हैं। इसमें रविवार काे हुई 323 केसाें की रिकवरी भी शामिल हैं। 253 केस अनट्रेस हैं। काेराेना से जिले में अभी तक 267 मौतें हो चुकी हैं।
प्रदेश में पानीपत कहां पर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn